Према Извештају о обављеној стручној контроли Урбанистичког пројекта бр. V-15-350-310/2022 од 07.11.2022. год. Комисија се изјаснила да УП није израђен у складу са Планом генералне регулације Целина 1 ШИРИ ЦЕНТАР, те се не може прихватити.

Примедбе и сугестије Комисије:

* Дефиниција КОМУНАЛНА ИНФРАСТРУКТУРА се не може користити за прикључке на електро и на гасну мрежу јер то нису делатности и не подлежу Закону о комуналним делатностима већ Закону о енергетици.

Променити наслов у општи наслов у нпр. ПРИКЉУЧЕЊЕ НА ИНФРАСТРУКТУРНЕ СИСТЕМЕ (или како год) без текста „комунална“.

**На страни бр. 29 и графичком прилогу бр. 5 Урбанистичког пројекта и на страни бр. 6 Пројекта архитектуре дефиниција „комунална инфраструктура“ замењена је дефиницијом „прикључење на инфраструктурне системе“.**

* Грејање на гас подразумева и прилагођаванје објекта потрошњи гаса. Из тог разлога требало би у текстуалном делу ИДР (не графичком прилогу) написати да се предвиђа грејање на гас и да ће се објекат грађевински прилагодити потрошњи гаса као и да ће положај МРС за објекат и кућних сетова за мерење потрошње бити усклађени са положајем осталих инсталација.

**Објекат се греје на електричну енергију, на електро котлове капацитета 6kW. Систем грејања описан је у техничком опису Пројекта архитектуре, на страни бр. 38 Урбанистичког пројекта и страни бр. 15 Пројекта архитектуре.**

* Под дефинисањем топлотних пумпи подразумева се појашњење да ли се користи централни систем грејања (једна пумпа за цео објекат) или више сплит система распоређених по стамбеним јединицама.

**Објекат се греје на електричну енергију, на електро котлове капацитета 6kW. Систем грејања описан је у техничком опису Пројекта архитектуре, на страни бр. 38 Урбанистичког пројекта и страни бр. 15 Пројекта архитектуре.**

* У тексту описати планирано грејање на гас и додати предвиђене капацитете.

**Објекат се греје на електричну енергију, на електро котлове капацитета 6kW. Систем грејања описан је у техничком опису Пројекта архитектуре, на страни бр. 38 Урбанистичког пројекта и страни бр. 15 Пројекта архитектуре.**

* Додати недостајуће бројеве сл. листова и сл. гласника

**Кориговано** **на страни бр. 14 Урбанистичког пројекта и на страни бр. 3 Пројекта архитектуре.**

* На стр. 15 (18) наведено је да је објекат у низу, а ради се о објекту у прекинутом низу, кориговати.

**Кориговано на страни бр. 15 Урбанистичког пројекта.**

* Кориговати доказницу везану за заузетост парцеле, нејасна је, дати и у м2 и у % тако да буде јасно и прегледно

**Доказница у вези са заузетошћу парцеле коригована је на странама бр. 18 и 19 Урбанистичког пројекта и Основним подацима о објекту и локацији у Главној свесци.**

* Заузетост, да ли су и терасе (ограде) ушле у проценат заузетости, еркери 39,98% са или без ограда?

**Ограде на првом, другом и трећем спрату су ушле у проценат заузетости. Ограда на повученом спрату се налази на регулационој линији. У укупну површину фасаде улази и површина фасаде степеништа која није на регулацији.**

* На стр. 19 Зеленило, нејасна и некомплетна табела

**Површина зеленила коригована је на странама бр. 18 и 19 Урбанистичког пројекта.**

* На стр. 28 пише П+4+Пс, исправити

**Коригован бр. етажа на стр. 28.**

* На графичком прилогу 3 и 4 исправити спратност, у легенди пише П+4+Пс

**Коригована спратност на граф. прилозима**.

* У табели у гл. Свесци висина је дата као венац - 11,5м, слеме - 15,5м а у тексту венац – 11,5, слеме – 15,15м ускладити

**Висине венца и слемена кориговане су на стр. 18 Урбанистичког пројекта, у** **Основним подацима о објекту и локацији у Главној свесци и техничком опису Пројекта архитектуре.**

* Није усклађена електронска и аналогна верзија

**Усклађене су верзије пројекта.**

* Предлог Комисије је да обрађивач (одговорни урбаниста и одговорни пројектант ) пишу изјаву да су аналогна и електронска верзија идентичне.
* Нема просторије за спремачицу са точећим местом

**Просторија за спремачицу са точећим местом се налази на повученом спрату.**

* Нема просторије за хидроцил која се појављује у тексту

**Просторија за хидроцил се налази у приземљу објекта испод степенишног крака.**

* На графичким прилозима 3 и 4 су приказани контејнери у легенди али нису на карти. Приказати контејнере у складу са легендом.

**Контејнери су избрисани из легенде на ситуацијама са основом крова.**

* Приступ контејнерима није функционалан, препројектовати тако да се омогући приступ са парцеле / из објекта на свим граф. прилозима.

**Приступ контејнерима је омогућен са парцеле.**

* Висина коте доње ивице еркера од доње ивице терасе до доње коте тротоара је 3,04м, како је под еркером и затворени простор (дн. собе) које су на висини 1. спрата котиране на +2,84м, након одбијања дебљина слојева конструкције и неопходне термичке изолације за затворене просторије неће бити задовољен услов да висина еркера мора бити на мин. +3,00м.

**Кориговано на графичким прилозима Идејног решења, тако што је за термичку изолацију за затворене просторије предвиђен термомалтер дебљине 4cm. Висина испод еркера је 3,00m.**

* Недостаје пресек где су дневне собе, јер услед постављања термоизолације висина није у складу са планом.

**Додат је пресек кроз дневну собу у графичким прилозима Идејног решења. Испод плоче дневне собе постављен је термомалтер од 4,00cm.**

* Основа и изглед повученог спрата нису усаглашени, ако је непроходна тераса мора бити ограда на фасадним отворима, а не на целој фасади завршне етаже.

**Кориговано. Препројектовано је тако да је цео раван кров 3. спрата искоришћен у сврху терасе повученог спрата, према чему је и ограда терасе остала дуж целе фасаде повученог спрата.**

* Недостаје сагласност Завода за заштиту споменика културе

**Прибављено је позитивно мишљење Завода за заштиту споменика културе у Панчеву.**

* На стр. 27 преформулисати наслов поглавља „11. Заштита споменика културе (мере заштите непокретних културних и природних добара)“ у „Мере заштите непокретних културних и природних добара“ и констатовати да ли на наведеном подручју постоје природна добра или не и у складу са тим даље обрадити дато поглавље.

**Кориговано на стр. 27 и у Садржају Урбанистичког пројекта. На подручју не постоје природна добра, те су избачена из поднаслова.**